google/wiki40b huggingface dataset:
लाजपत नगर, दिल्ली

लाजपत नगर दक्षिण दिल्ली का एक प्रमुख क्षेत्र है। यहां एक बडी निजि आवासीय कालोनी, सरकारी आवासीय कालोनी के साथ- साथ ही एक बड व प्रसिद्ध बाजार भी है, जो कि सेन्ट्रल मार्किट के नाम से प्रसिद्ध है। यह प्रसिद्ध स्वतन्त्रता सेनानी श्री लाला लाजपत राय के सम्मान में नामित है।  लाजपतनगर, दिल्ली  दिल्ली के रिंग मार्ग पर आने वाला एक बस स्टॉप भी है।

सेंट्रल मार्किट

दिल्ली की मार्केट की बात हो और लाजपत नगर के सेंट्रल मार्केट का नाम याद न आए ऐसा हो ही नहीं सकता है। यह मार्केट खरीदारों के लिए स्वर्ग है जहाँ बच्चों, लड़कों, लड़कियों से ले कर बड़े -बुजर्गों तक का सामान मिल जायेगा। दिल्ली के पास लगते नोएडा, फरीदबाद, गाजियाबाद तक के लोग यहाँ से खरीदारी करना पसंद करते हैं क्यों कि इस बाजार में पारम्परिक भारतीय परिधान से ले कर पश्चिमी कपड़ो तक मिलंगे, साथ ही डिजायनर जुते, चप्पलों की तो यहाँ भरमार है।
यह दिल्ली के सबसे पुराने बाजारों में से एक है। यहाँ अपने बजट के हिसाब से अपने लिए सामान खरीद सकते हैं। चुनमुन, रितु वेयरस, स्पोर्ट किंग आदि बड़े नामों के साथ, सड़क के किनारे लगी छोटी छोटी दुकानों से सस्ता सामान भी खरीद सकते हैं, बस थोड़ा सा मोल भाव करना पड़ेगा। कपड़ो के अलावा यदि घर के लिए साजो समान लेना हो तो यहाँ घर के सजावट के लिए भरपूर समान है। होम साज, जगदीश स्टोर आदि और कई छोटी मोटी दुकाने हैं जहाँ से घर के लिए परदे खूबसूरत सजावटी चीजे ले सकते हैं। टीवी, फ्रिज और इलेक्ट्रॉनिक सामान से तो यह बाजार भरा पड़ा है। एक से एक नए गजेट यहाँ मिल जायेंगे। बाजार में हर वक्त भीड़ रहती है और अब सुरक्षा की नज़र से भी यहाँ कई प्रबंध किए गए हैं।
खरीदारी के आलावा यहाँ पर बने थ्री सीज़ सिनेमा में पिक्चर का मजा भी ले सकते हैं। और घूमते घूमते थक जाए तो खाने के लिए एक से बढ़ कर एक जगह हैं। चाट पापडी, में आलू की चाट और चाइनिस चाट, मोमो यहाँ के स्पेशल खाने के नाम पर याद आ जाते हैं। गोल्डन फीस्टा से ग्रीलिड सेंडविच खा सकते हैं, फ़ूड यूनियन में अच्छी काफ़ी और बढ़िया पिज्जा का मजा ले सकते हैं, ठेले पर मिलते दाल के लड्डू और उबली मसाला लगा के छली भुट्टा यहाँ का बहुत पसंद किया जाता है। नमकीन घर के लिए ले जाने का दिल है तो सिन्धी नमकीन भंडार जा सकते हैं। यहाँ बेसन गुजराती पापडी के साथ उबली हरी मिर्चे लेना न भूले।
दिल्ली की बेहतर मार्केट के रूप में जाने जानी वाली इस जगह पर बस इसी बात का ध्यान रखे कि मोलभाव जरुर करे और खरीदारी का मजा खाने पीने के साथ खूब लें।
वारकरी सम्प्रदाय

भगवान श्री विट्ठल के भक्त को वारकरी कहते हैं तथा इस संप्रदाय को वारकरी सम्प्रदाय कहा जाता है। 
'वारकरी' शब्द में 'वारी' शब्द अंतर्भूत है। वारी का अर्थ है यात्रा करना, फेरे लगाना। जो अपने आस्था स्थान की भक्तिपूर्ण यात्रा पुन: पुन: करता है, उसे वारकरी कहते हैं। सामान्यत: उनकी वेशभूषा इस प्रकार होती है : धोती, अंगरखा, उपरना तथा टोपी। इसी के साथ कंधे पर भगवा रंग की ध्वजा, गले में तुलसी की माला, हाथ में वीणा तथा मुख में हरि का नाम लेते हुए वह वारी के लिए निकलता है। वारकरी मस्तक, गले, छाती, छाती के दोनों ओर, दोनों भुजाएं , कान एवं पेटपर चन्दन लगाता है।
मणि कौल

पृष्ठभूमि

उनका जन्म भारतीय राज्य राजस्थान के जोधपुर जिले में एक कश्मीरी पंडित परिवार में हुआ।
गधा

परिचय

गधा घोड़े की प्रजाति की एक उपजाति 'एसिनस वर्ग' का पशु है। इस वर्ग के अनेक पशु हैं पर 'गधे' से अभिप्राय इस वर्ग के उस पशु से समझा जाता है जिसे लोग पालते हैं और सामान ढोने का काम लेते है। यह आकार में घोड़े से छोटा होता है, कान लंबे होते हैं, पूँछ का आकार और रंग घोड़े से सर्वथा भिन्न होता है। यह पशु अपनी मंद बुद्धि और हठीलेपन के लिए प्रख्यात है। भारतवर्ष में इसका प्राचीनतम उल्लेख वैदिक साहित्य में मिलता है (ऋग्वेद 3.53.23; ऐतरेय ब्राह्मण 4.9; तैत्तिरीय संहिता 5.1.2.1)। आजकल इसका प्रयोग मुख्यत: धोबियों द्वारा कपड़ों को घाट से लाने और ले जाने के लिए होता है।
लिगो (LIGO)

लिगो (LIGO / Laser Interferometer Gravitational-Wave Observatory) भौतिकी का एक विशाल प्रयोग है जिसका उद्देश्य गुरुत्वीय तरंगों का सीधे पता लगाना है। यह एमआईटी, काल्तेक तथा बहुत से अन्य संस्थानों का सम्मिलित परियोजना है। यह अमेरिका के नेशनल साइंस फाउण्डेशन (NSF) द्वारा प्रायोजित है। 
इस प्रयोग में सन् 2002 में प्रेक्षण आरम्भ हुए तथा 2010 में समाप्त हुए। किन्तु असंदिग्ध रूप से गुरुत्वीय तरंग का पता नहीं चल पाया है। पहले लगे हुए संसूचकों (detectors) को हटाकर उन्नत संसूचक लगाए जा रहे हैं। २०१४ के पहले यह प्रयोग पुनः शुरू होने की सम्भावना है।
सीरिया के प्रान्त

सीरिया में १४ प्रांत हैं जिन्हें मुहाफ़ज़ाह (अरबी: محافظة‎, अंग्रेज़ी: governorate) कहा जाता है, यानि वह क्षेत्र जो किसी राज्यपाल (governor) या हाफ़िज़ की निगरानी में रखे गए हों। इन प्रान्तों का ब्यौरा नीचे के विभाग दिया गया है। इन प्रान्तों को आगे ज़िलों में विभाजित किया जाता है, जिन्हें सीरिया में अरबी भाषा में 'मिन्तक़ाह​' (منطقة‎, mintaqah) कहते हैं, जो स्वयं आगे उपज़िलों में बंटे हैं, जिन्हें 'नाहियाह' (ناحية‎, nāḥiyah) कहते हैं।
मन्थरा

मन्थरा कैकेयी की दासी का नाम है।
अश्वथ भट्ट

प्रारंभिक जीवन और शिक्षा

भट्ट का जन्म कश्मीर में एक कश्मीर पंडित परिवार में हुआ था।  उन्होंने 2001 में नई दिल्ली में राष्ट्रीय नाट्य विद्यालय से छात्रवृत्ति प्राप्त की। इसके बाद, उन्होंने 2003 में लंदन संगीत और नाटकीय कला अकादमी में स्नातकोत्तर की पढ़ाई की।उन्होंने भारत में एक मेडिकल क्लाउन ग्रुप रेड नोज़ क्लाउन के साथ भी काम किया है।
मुंबई मेट्रो

मुम्बई मेट्रो भारत की आर्थिक राजधानी, मुम्बई में निर्माणाधीन एक रेल-आधारित परिवहन प्रणाली है। जून २००६ में भारत के प्रधानमंत्री, मनमोहन सिंह, ने इस प्रणाली के पहले भाग की नींव रखी

इतिहास

बृहन्मुन्बई, भारत की वित्तीय राजधानी है। यह भारत की आर्थिक व व्यापारिक गतिविधिंयों का केन्द्रस्थान हैं। खासकर, यहाँ आस-पास ८८% लोक सार्वजनिक परिवहनका इस्तमाल करते हैं। अभीकी उपनगरीय रेल व्यवस्था मुंबईकरोंके जीवनमें बहुत महत्त्वपूर्ण हैं। हररोज, ६० लाखसे अधिक लोक इस सेवेचा उपयोग करतात. 'बेस्ट' बस सेवा पण रेल्वे स्थानकांवर जाण्यास लोकं भरपूर वापरतात. परंतु भौगोलिक बाधांमुळे या सुविधा मागणीनुसार वाढू शकल्या नाही.
समान्तर कोश

समान्तर कोश (thesaurus) शब्दकोश के ही समान संदर्भ पुस्तक को कहा जाता है जिसमें शब्दों के अर्थ व उच्चारण की बजाय उसके समानार्थक (synonym) तथा विलोम (antonym) शब्दों व उनके प्रयोग पर जोर दिया जाता है। शब्दकोश की भांति समान्तर कोश में शब्दों को पारिभाषित नहीं किया जाता वरन् समान शब्दों में भेद स्पष्ट कर सटीक शब्द के चुनाव को आसान बनाया जाना इसका ध्येय होता है। अतः समान्तर कोश को शब्दसूची नहीं समझा जाना चाहिये।
हिन्दी का पहला समान्तर कोश बनाने का श्रेय अरविन्द कुमार व उनकी पत्नी कुसुम को दिया जाता है।
समान्तर कोश व थिसॉरस अपनी अर्थपूर्ण एवम भाषाई तकनीक के साथ डिजिटल दुनिया में एक महत्वपूर्ण भूमिका निभा रहा हैं | यह अपनी सार्थक क्षमताओं के साथ फुल टेक्स्ट इनफार्मेशन रिट्रीवल सिस्टम को और भी समर्थ बनाने में योगदान देता है |
जयशक्ति चन्देल

चंदेल अभिलेखों में पूर्ववर्ती नरेश वाक्पति के पुत्र जयशक्ति का उल्लेख आता है। यह 'जेज्जाक' और 'जेजा' के नाम से भी प्रसिद्ध था। इसका राज्यकाल संभवत: 9वीं शताब्दी के तृतीय चरण में था।
वह स्वतंत्र शासक नहीं था किंतु उस काल की राजनीतिक अव्यवस्था का लाभ उठाकर इसने अपनी शक्ति को दृढ़ किया। प्राय: विद्वान्‌ इसे प्रतिहारों का सामंत बतलाते हैं। अभिलेखों में कभी कभी चंदेल राजाओं की तालिका जयशक्ति के नाम से ही प्रारंभ होती है। कदाचित्‌ उसी के समय में पहली बार वर्तमान खजुराहो के समीप की भूमि एक पृथक्‌ भुक्ति के रूप में संगठित हुई और जयशक्ति के नाम पर ही वह 'जेजाक भुक्ति' कहलाई। उसने अपनी पुत्री नट्टा का विवाह कलचुरि नरेश कोक्कल्ल प्रथम के साथ किया था जो संभवत: उसकी राजनीतिक महत्वाकांक्षाओं से प्रेरित था। अभिलेखों में उसके नाम के साथ उसके अनुज विजयशक्ति का नाम भी संबद्ध रहता था जो बाद में सिंहासन का अधिकारी हुआ।
आयरन(III) क्लोराइड

आयरन (III) क्लोराइड एक अकार्बनिक यौगिक है।
कोइची तनक

कोइची तनक (田中 耕, जन्म 3 अगस्त 1959) एक जापानी अभियन्ता हैं। उन्हें २००२ में जॉन बेनेट फेन और कर्ट वुदरिक के साथ संयुक्त रूप से रसायन शास्त्र में नोबेल पुरस्कार से सम्मानित किया गया।
मालवनी बोली

मालवनी बोली, कोंकणी भाषा की एक बोली या उपभाषा है जिसे कभी-कभी मराठी भाषा की एक बोली भी कहा जाता है। इस बोली पर मराठी भाषा का प्रभाव साफ झलकता है साथ ही इसके अधिसंख्यक शब्द भी मराठी उद्गम के ही हैं। यह बोली महाराष्ट्र के सिंधुदुर्ग और रत्नागिरि जिले और उत्तरी गोवा के कुछ हिस्सों की स्थानीय आबादी के बीच बहुत लोकप्रिय है।
== सन्दर्भ ==ghhgvcdxx
यूनानी अंधकार काल

यूनानी अंधकार काल ग्रीस (यूनान) के इतिहास में १२०० ईसापूर्व से ८०० ईसापूर्व के काल को कहा जाता है जिस से सम्बंधित लेख इतिहासकारों को नहीं मिल पाए हैं। इस युग से पहले के रेखीय बी लिपि में लिखी माइसीनियाई यूनानी के बहुत से नमूने मिटटी के तख़्तो और बर्तनों पर और इमारतों पर मिले हैं। इस "अंधकार" काल के बाद इस उपभाषा का प्रयोग नहीं मिलता बल्कि शास्त्रीय यूनानी कहलाई जाने वाली उत्तरी उपभाषा की लिखाइयाँ ही मिलती हैं जिनमें आधुनिक यूनानी अक्षरमाला से मिलती-जुलती लिपि का प्रयोग है। माइसीनियाई युग में बर्तनों और अन्य वस्तुओं पर बहुत विस्तृत चित्रों (डिज़ाईनों) को देखा जाता था, लेकिन अंधकार युग में मिली वस्तुओं पर सादे रेखा-चित्रों को ही पाया गया, जिस से यह लगा कि एक कला-विकसित संस्कृति किसी वजह से गिरकर अविकसित हो गई।
इन तथ्यों को समझने के लिए इतिहासकारों ने घटनाक्रम इस तरह से जोड़ा कि उसमें पहले माइसीनियाई यूनानी संस्कृति फल-फूल रही थी, फिर उत्तर से डोरियाई कहलाए जाने वाले लोगों का आक्रमण हुआ जिन्होनें इस सभ्यता का अंत कर दिया। लगभग ४०० सालों तक यूनान एक बर्बरता के अंधकार में रहा और इस काल की कोई लिखाई नहीं मिलती क्योंकि लिखाइयाँ बनी ही नहीं थीं। उसके बाद सभ्यता एक नई उपभाषा के साथ फिर जन्मी। इसके विपरीत वर्तमान के कुछ विद्वानों का मानना है कि ऐसा कोई अंधकार काल कभी था ही नहीं और इस काल के लेख इसलिए नहीं मिलें क्योंकि उन्हें ठीक से खोजा नहीं गया है। मतभेद जारी है।

अन्य भाषाओँ में

"यूनानी अंधकार काल" को अंग्रेज़ी में "ग्रीक डार्क ऐजिज़" (Greek dark ages) कहते हैं। यूनानी में इस काल को "गेओमेत्रिकी एपोख़ी" (Γεωμετρική εποχή, 'ख़' के उच्चारण पर ध्यान दें) कहा जाता है, जिसका अर्थ है "ज्यामितीय युग", क्योंकि इस काल में मिली वस्तुओं पर कला रेखाचित्रों (ज्यामिति) के रूप में देखी जाती है।
संयुक्त राष्ट्र सचिवालय

महासचिव

महासचिव, संयुक्त राष्ट्र का सबसे प्रमुख अधिकारी होता है। इसकी नियुक्ति सुरक्षा परिषद की संस्तुति पर महासभा द्वारा 5 वर्ष के लिए की जाती है। वह दुबारा भी चुना जा सकता है।

महासचिव के कर्तव्य

महासचिव के कर्तव्य हैं अंतर्राष्ट्रीय संघर्षों को सुलझाना, शांतिरक्षा कार्यों का प्रबंध करना, अंतर्राष्ट्रीय सम्मेलन आयोजित करना, सुरक्षा परिषद प्रस्तावों के कार्यान्वयन को जांचना और सदस्य सरकारों से बातचीत करना। 21 मार्च 2005 को, महासचिव कोफ़ी अन्नान ने सचिवालय में कई परिवर्तनों के प्रस्ताव रखे। उन्होने वैज्ञानिक सलाहकार को नियुक्त, शांतिरक्षा सहायता कार्यालय को स्थापित, निर्णय लेने के लिए मंत्री मंडल को अनुबंधित और मध्यस्थता कार्यों को मजबूत आदि करने के इरादे घोषित किए।

महासचिव की शक्तियाँ

महासचिव की शक्तियाँ किसी भी अन्य संयुक्त राष्ट्र अधिकारी की तुलना में अधिक होती है। वह सदस्य राष्ट्रों की सरकारों को सलाह दे सकता है तथा समस्याओं को सुलझाने में अपने पद से जुड़े प्रभाव का इस्तेमाल कर सकता है। वह संगठन की उपलब्धियों और समस्याओं से जुड़ा वार्षिक प्रतिवेदन महासभा के सामने प्रस्तुत करता है। महासचिव किसी विशेष क्षेत्र में विश्व शांति व सुरक्षा को खतरा पहुँचने वाले मामले पर संयुक्त राष्ट्र सुरक्षा परिषद का ध्यान भी आकर्षित कर सकता है।

उप महासचिव

पूर्व महासचिव कोफ़ी अन्नान की अनुशंसा पर 1997 में उप महासचिव पद की रचना की गयी। 12 जनवरी 1998 को सुश्री लुईश फेचेत (कनाडा) संयुक्त राष्ट्र की प्रथम उप महासचिव बनीं।
बिगल बोयज

बिगल बोयज – संख्या में अनेक कुत्ते हैं जो दुष्ट माँ के अपराधी बच्चेँ है सदैव स्क्रूज मैकडक के धन के पीछे रहते हैं हर कहानी के अंत में ये जेल चले जाते हैं
एभाङ

जनसंख्या

नेपाल के २००१ का जनगणना अनुसार एभाङ का जनसंख्या ५१७९ है। इसमै पुरुष ४९% और महिला ५१% है।
कारा जलडमरूमध्य

कारा जलडमरूमध्य, (रूसी: Пролив Карские Ворота; प्रोलिव कार्स्किये वोरोटा) नोवाया ज़ेमल्या के दक्षिणी छोर और वाइगाच द्वीप के उत्तरी सिरे के बीच एक 56 किमी (35 मील) चौड़ा जलांतराल है। यह जलडमरूमध्य रूस के उत्तर में कारा सागर को बेरिंट सागर से जोड़ता है।
उत्तरी सागर मार्ग के प्रारंभिक अन्वेषण के दौरान कारा जलडमरूमध्य एक महत्वपूर्ण जलमार्ग था।
रैखिक समीकरण निकाय

सामान्य रूप

सामान्यीकरण की दृष्टि से, n अज्ञात राशियों में m रैखिक समीकरणों का निकाय निम्नलिखित ढंग से लिखा जा सकता है:
राजभवन (छत्तीसगढ़)

राजभवन रायपुर भारत के छत्तीसगढ़ राज्य के राज्यपाल का आधिकारिक आवास है। यह राज्य की राजधानी रायपुर में स्थित है। छत्तीसगढ़ के वर्तमान राज्यपाल आनंदी बेन पटेल हैं।
हिममण्डल

हिममण्डल पृथ्वी का वह भाग है जिसपर ठोस रूप में जल की उपलब्धता है। यह बर्फ़ या हिम के रूप में है और इसका स्रोत हिमपात है।
ढेर (सार जानकारी प्रकार)

ढेर (अंग्रेज़ी:Stack) एक प्रकार का सार जानकारी है, जो तत्वों का एक संग्रह के रूप में प्रस्तुत करने का कार्य करती है।

इतिहास

ढेर (स्टाक) शब्द का उपयोग 1946 में एलन टुरिन्ग ने किया था। वह कम्प्युटर में चित्रकारी करते थे।

सुरक्षा

कुछ अभिकलन सुरक्षा के नियमों का उल्लंघन कर हमला करके उन्हें कमजोर कर देते हैं और वहाँ जानकारी के ढेर का उपयोग करते हैं।
मातृवंश समूह ऍल४

मनुष्यों की आनुवंशिकी (यानि जॅनॅटिक्स) में मातृवंश समूह ऍल४ या माइटोकांड्रिया-डी॰एन॰ए॰ हैपलोग्रुप L4 एक मातृवंश समूह है। इस मातृवंश समूह के सदस्य स्त्रियों और पुरुषों की तादाद ज़्यादा नहीं है, लेकिन वे पूर्वी अफ़्रीका और अफ़्रीका के सींग के कई समुदायों में मिलते हैं। तंज़ानिया के हदज़ा समुदाय के ६०-८३% लोग और संदावे समुदाय के ४८% लोग इसके वंशज हैं। वैज्ञानिकों के मुताबिक़ आज से हज़ारों साल पहले जिस स्त्री से इस मातृवंश की शुरुआत हुई वह पूर्वी अफ़्रीका की वासी थी।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
रूसी रूबल

रूबल (रूसी: рубль उच्चारण -, रूब्ल, बहुवचन рубли उच्चारण -, रूब्लि,) (संकेत-लिपि: RUB) रूसी महासंघ और और दो अन्य आंशिक रूप से मान्यता प्राप्त गणराज्यों अबखाज़िया और दक्षिणी ओसेटा की मुद्रा है। यह एक व्यवस्थापत्र मुद्रा है। इससे पूर्व रूबल सोवियत संघ के विघटन से पहले और रूसी साम्राज्य की मुद्रा भी थी।
अधिप्रचार तथा द्वितीय विश्वयुद्ध में भारत

पूरे द्वितीय विश्वयुद्ध के समय इस युद्ध के दोनों पक्षों (अक्षदेश तथा मित्र देश) ने भारत के नागरिकों तथा सैनिकों के जनमत को अपने पक्ष में करने के लिये अधिप्रचार ९प्रोपेगैण्डा) का खूब इस्तेमाल किया।
अत्यधिक चराई

अत्यधिक चराई की स्थित तब पैदा होती हैं जब चरागाह एवं पौधों की गहन चराई के कारण उसे पुनः पनपने का समय नहीं मिल पाता, अंततः वहाँ एक बंजरनुमा क्षेत्र का निर्माण हो जाता हैं। इस स्थिति का प्रमुख कारण खराब पशु प्रबंधन है। यह पालतू या जंगली जानवरों की जनसंख्या में बढ़ोत्तरी के कारण भी हो सकता है। इस स्थिति को रोकने हेतु जानवरों की चराई और घूमने की जगह को सीमित करना होगा। गायों के द्वारा सबसे अत्यधिक चराई की जाती हैं और वह क्षेत्र आगे चल कर रेगिस्तान को जन्म दे सकता हैं। इससे जमीन की उपयोगिता, उत्पादकता और जैव विविधता कम होती जाती है और यह मरुस्थलीकरण और क्षरण का भी एक कारण है।

पारिस्थितिक प्रभाव

अधिक चराई से मिट्टी का क्षरण बढ़ जाता है। मिट्टी की गहराई, कार्बनिक पदार्थ तथा मिट्टी की उर्वरता में कमी से भविष्य के प्राकृतिक और कृषि उत्पादकता को कम होती जाती है। हालांकि, जैविक उर्वरक के द्वारा मिट्टी की उर्वरता बढ़ाया जा सकता है। परन्तु, मिट्टी की गहराई और कार्बनिक पदार्थों की हानि को ठीक करने के लिए सदियों लग जाते है, जोकि मिट्टी की जल-धारण क्षमता का निर्धारण और शुष्क मौसम के दौरान पौधे का निष्पादन को प्रभावित करते हैं।

अत्यधिक चराई की रोकथाम

सतत चरागाह उत्पादन, घास और चरागाह प्रबंधन, भूमि प्रबंधन, पशु प्रबंधन और पशुधन विपणन पर निर्भर है। चराई प्रबंधन, टिकाऊ कृषि और कृषि अभ्यास प्रथाओं के साथ, चरागाह आधारित पशुधन उत्पादन की नींव है। चूंकि यह जानवर और पौधों के स्वास्थ्य और उत्पादकता दोनों को प्रभावित करता है। कई नए चरागाह मॉडल और प्रबंधन प्रणालियां हैं, जैसे की समग्र प्रबंधन और परमाकल्चर, जिसके द्वारा अत्यधिक चराई को कम करने या खत्म करने का प्रयास किया जा सकता हैं।
एंदो हिरोशिघे

एंदो हिरोशिघे जापान के महान चित्रकार थे।
मनोज कुमार (मुक्केबाज़)

2010 राष्ट्रमण्डल खेल

इन्होंने नई दिल्ली में हुए 2010 राष्ट्रमण्डल खेलों में मुक्केबाज़ी में स्वर्ण पदक प्राप्त किया।

2016 ओलम्पिक

१० अगस्त २०१६ के पहला मुकाबला।
नैनीडांडा ब्लॉक

इतिहास

नैनीडांडा उत्तराखंड में पौड़ी गढ़वाल जिले में स्थित एक ब्लॉक है। उत्तराखंड के ग्रामीण क्षेत्र में स्थित, यह पौड़ी गढ़वाल जिले के 16 ब्लॉकों में से एक है। सरकारी रजिस्टर के अनुसार, नैनीडांडा की ब्लॉक संख्या 41 है। ब्लॉक में 305 गांव हैं और इस ब्लॉक में कुल 8035 घर हैं। नैनीडांडा उत्तराखंड राज्य, भारत के पौड़ी गढ़वाल जिले में एक ब्लॉक है। नैनीडांडा ब्लॉक हेड क्वार्टर नैनीडांडा शहर है। यह जिला मुख्यालय पौड़ी से दक्षिण की ओर 66 KM की दूरी पर स्थित है। राज्य की राजधानी देहरादून से पश्चिम की ओर 140 कि.मी. है. 
नैनीडांडा ब्लॉक पश्चिम की ओर कलजीखाल ब्लॉक, पश्चिम की ओर द्वारिकाल ब्लॉक, पूर्व की ओर सल्ट ब्लॉक, पश्चिम की ओर रिखणीखाल ब्लॉक से घिरा है। रामनगर सिटी, कोटद्वार सिटी, जसपुर सिटी, नैनीताल सिटी आसपास के शहर हैं.
कॉर्बेट नेशनल पार्क (जिम कॉर्बेट), रामनगर, रानीखेत, द्वाराहाट, लैंसडाउन (कालुदंड) महत्वपूर्ण पर्यटन स्थलों के पास हैं।

नैनीडांडा ब्लॉक की जनसंख्या

2011 की जनगणना के अनुसार, नैनीडांडा की जनसंख्या 32937 है। इसमें से 14880 पुरुष हैं, जबकि महिलाएं यहां 18057 हैं। इस ब्लॉक में 0-6 वर्ष की आयु वर्ग के 4015 बच्चे हैं। इनमें 2055 लड़के और 1960 लड़कियां हैं।

नैनीडांडा ब्लॉक का मौसम और जलवायु

यह गर्मियों में भी बहुत ठंडा होता है। नैनीडांडा गर्मी का उच्चतम दिन का तापमान 20 डिग्री सेल्सियस से 34 डिग्री सेल्सियस के बीच है।
जनवरी का औसत तापमान 6 ° C, फरवरी 8 ° C, मार्च 14 ° C, अप्रैल 18 ° C, मई 23 ° C है।

नैनीडांडा ब्लॉक की साक्षरता दर

नैनीडांडा ब्लॉक में साक्षरता दर 67% है। यहां की कुल 32937 आबादी में से 22311 साक्षर हैं। पुरुषों में साक्षरता दर 78% है क्योंकि कुल 14880 में से 11686 पुरुष शिक्षित हैं जबकि महिला साक्षरता दर 58% है क्योंकि कुल 18057 में से 10625 महिलाएँ इस ब्लॉक में शिक्षित हैं।
अंधेरा हिस्सा नैनीडांडा ब्लॉक की निरक्षरता दर 32% है। यहां कुल 32937 व्यक्तियों में से 10626 निरक्षर हैं। यहाँ पुरुष निरक्षरता का अनुपात 21% है क्योंकि कुल 14880 में से 3194 पुरुष निरक्षर हैं। महिलाओं में निरक्षरता दर 41% है और इस ब्लॉक में कुल 18057 महिलाओं में से 7432 निरक्षर हैं।

नैनीडांडा ब्लॉक की जनसांख्यिकी

गढ़वाली यहाँ की स्थानीय भाषा है। साथ ही लोग हिंदी बोलते हैं .

नैनीडांडा ब्लॉक की कृषि स्थिति

नैनीडांडा ब्लॉक के नियोजित व्यक्ति की गिनती 14320 है, लेकिन 18617 गैर-नियोजित हैं। और 14320 नियोजित लोगों में से 3843 लोग पूरी तरह से खेती पर निर्भर हैं।
लेओ फेरे

फ्रांसीसी गायक और काव्यकार्।

गान

लेओ फेरे (गान इस्का वानर ‒ पेपे ‒ के लिए है)
पिस्तौल

पिस्तौल (pistol), एक प्रकार की हैंडगन है। जिसमे गोलियों से भरी हुई एक मैगज़ीन लगाई जाती हैं
भारतीय प्रबंधन संस्थान बोध गया

कैंपस

संस्थान बोधगया के मंदिर शहर में स्थित है, जो बौद्धों के लिए सबसे पवित्र तीर्थ स्थल है। संस्थान जुलाई 2019 में अपने 119 एकड़ के स्थायी परिसर में चला गया। यह मगध विश्वविद्यालय परिसर के भीतर स्थित एक नए लड़के और लड़कियों के छात्रावास का गठन करता है, जिसमें बैडमिंटन, वॉलीबॉल, फुटबॉल, बास्केटबॉल आदि जैसे खेल के लिए सुविधाएं हैं। संस्थान शुरू में मगध विश्वविद्यालय के दूरस्थ शिक्षा भवन संस्थान से संचालित था।
संगीत कला केन्द्र

यह भारत का एक प्रमुख संगीत शिक्षण संस्थान हैं | यह संगीत शिक्षण संस्थान आगरा में स्थित हैं।
बट्टग्राम ज़िला

नाम की जड़े

'बट्टग्राम' संस्कृत के 'भट्ट ग्राम' का एक रूप है और इस ज़िले के नाम का मतलब 'ब्राह्मण (भट्ट) गाँव' है। इस ज़िले में बहुत से अन्य गाँव-क़सबों के नाम हिन्दू जातियों और संस्कृत शब्दों पर पड़े हैं, मसलन चोहान ('चौहान' से उत्पत्ति), जेसोले बाज़ार (Jesole Bazar), अजमेरा, छप्पर​ग्राम (چھپرگرام‎, Chappargram) और बानियाँ (بانیاں‎, Banian, 'बनिया' से उत्पन्न)।

विवरण

बट्टग्राम ज़िले में सन् १९९८ में ३,०७,२७८ लोगों कि आबादी थी। इसका क्षेत्रफल क़रीब १,३०१ वर्ग किमी है। १९९३ तक यह मानसेहरा ज़िले का हिस्सा था, लेकिन जुलाई १९९३ में इसे एक अलग ज़िले का दर्जा दे दिया गया। इसकी राजधानी भी बट्टग्राम नाम का शहर ही है। इस पूरे क्षेत्र में पश्तो और हिन्दको (पंजाबी की एक उपभाषा) बोली जाती है। बट्टग्राम ज़िले की दो तहसीलें हैं - अल्लाई तहसील (Allai) और बट्टग्राम तहसील। अक्टूबर २००५ के ज़बरदस्त ज़लज़ले का इस क्षेत्र पर भारी असर पड़ा था लेकिन राहत कार्यों से हालात में बहुत सुधार हो पाया है। इस क्षेत्र में कुछ डिग्री कॉलेज भी हैं।
2022 शीतकालीन ओलम्पिक

बोली

इन खेलों की मेज़बानी करने की बोली लगाने की समय-सारणी आईओसी ने अक्टूबर 2012 में उद्घोषित कर दी थी, और आवेदन की अन्तिम तिथि 14 नवम्बर 2013 निर्धारित कर दी थी। आईओसी के कार्यकारी बोर्ड ने सारे आवेदक नगरों की बोलियों की समीक्षा 7 जुलाई 2014 को की थी, और नॉर्वे के ओस्लो, कज़ाखिस्तान के अलमाती, और चीन के बीजिंग नगरों का अन्तिम प्रत्याशियों के रूप में चयन किया। ऑस्लो ने 1 अक्टूबर 2014 को बोली प्रक्रिया से अपनी दावेदारी वाप्स ले ली जिसके अब केवल अल्माती और बीजिंग ही शेष दो प्रत्याशी रह गए थे।
31 जुलाई 2015 मलेशिया के क्वालालम्पुर में आईओसी के 128वें सत्र में बीजिंग को चार मतों की अधिकता के साथ 2022 के शीतकालीन ओलम्पिक खेलों की मेज़बानी के लिए चुना गया और अलमाती इस दौड़ से बाहर हो गया।

परिवहन और आवागमन व्यवस्था

इन खेलों के लिए नए बीजिंग-झैंगजिआकोउ इण्टरसिटी रेलमार्ग का निर्माण किया जाएगा, जो बीजिंग उत्तर (बीजिंगबेइ) स्टेशन से आरम्भ होकर झैंगजिआकोउ दक्षिण (झैंगजिआकोउनान) स्टेशन पर समाप्त होगा। इस रेलमार्ग को 350 किमी/घण्टा तक की गति की रेलगाड़ियों के लिए बनाया जाएगा, जिससे बीजिंग से झैंगजिआकोउ तक की दूरी लगभग 50 मिनट में पूरी की जा सकेगी।
इसके अतिरिक्त बीजिंग सबवे का विस्तारीकरण भी जारी रहना प्रत्याशित है, और साथ ही साथ द्रुत-गति मार्गों और महामार्गों का भी। इसके साथ ही बीजिंग क्षेत्र के लिए एक नया दूसरा हवाईअड्डा भी 2019 तक खुल जाने का अनुमान है जिसका नाम अभी अन्तरिम रूप से बीजिंग डाक्ज़िग अन्तर्राष्ट्रीय हवाईअड्डा रखा गया है।
राजस्थान का संगीत

अवलोकन

राजस्थान में संगीत अलग-अलग जातियों के हिसाब से है ,जिसमें ये जातियां आती है -लांगा ,सपेरा , मांगणीयरभोपा और जोगी। यहां संगीतकारों के दो परम्परागत कक्षाएं है एक लांगा और और दूसरी मांगणीयर। राजस्थान में पारम्परिक संगीत में महिलाओं का गाना जो बहुत प्रसिद्ध है जो कि (पणीहारी) नाम से है। इनके अलावा विभिन्न जातियों के संगीतकार अलग-अलग तरीकों से गायन करते हैं। सपेरा बीन बजाकर सांप को नचाता है तो भोपा जो फड़ में गायन करता है। राजस्थान के संगीत में लोकदेवताओं पर भी काफी गीत गाये गए हैं। इनके अलावा विभिन्न जातियों के लोग अलग-अलग तरीक़ों से गायन करते हैं। सपेरा बीन बजाके सांप को नचाता है तो भोपा फड़ में गायन करते हैं। राजस्थान के संगीत में लोकदेवाताओ पर भी काफी गायन होता है जिसमें मुख्य रूप से पाबूजी ,बाबा रामदेव जी ,तेजाजी इत्यादि लोकदेवाताओं पर भजन गाये जाते है।

ढोली

ढोली समुदाय के लोग ब्याह शादियों में अपना संगीत प्रस्तुत करते है साथ ही समुदाय के लोग विशेषरूप से माजीसा के भजन करते हैं।

ढोल

राजस्थान के संगीत में ढोल एक मुख्य वाद्य है यह एक बड़ा वाद्ययंत्र है साथ ही इसके साथ हारमोनियम का सहारा लेकर ढोली गायन करते हैं।

मौसम के हिसाब से गायन

राजस्थान मानसून के आने पर भी कई प्रकार के गाने गाये जाते है जीरा ,पुदीना ,सांगरी इत्यादि पर गीत गाये जा रहे हैं। अल्लाह जिलाई बाई राजस्थान की सबसे प्रसिद्ध गायिका मानी जाती है जो कि बीकानेर ज़िले से है।
काली

अन्य अर्थ

बांग्ला में काली का एक और अर्थ होता है - स्याही या रोशनाई

मुख्य मंत्र

सर्वस्वरूपे सर्वेशे सर्वशक्ति-समन्विते।
भयेभ्यस्त्राहि नो देवि दुर्गे देवि नमोऽस्तुते।।(दुर्गा सप्तशती)
काली को शाक्त परम्परा की दस महाविद्याओं में से एक भी माना जाता है।

रणचंडी

हिन्दू पौराणिक कथाओं के अनुसार शुम्भ और निशुम्भ दो भाई थे जो महर्षि कश्यप और दनु के पुत्र तथा नमुचि के भाई थे। देवीमहात्म्य में इनकी कथा वर्णित है।
इंद्र ने एक बार नमुचि को मार डाला। रुष्ट होकर शुंभ-निशुंभ ने उनसे इंद्रासन छीन लिया और शासन करने लगे। इसी बीच दुर्गा ने महिषासुर को मारा और ये दोनों उनसे प्रतिशोध लेने को उद्यत हुए। इन्होंने दुर्गा के सामने शर्त रखी कि वे या तो इनमें किसी एक से विवाह करें या मरने को तैयार हो जाऐं। दुर्गा ने कहा कि युद्ध में मुझे जो भी परास्त कर देगा, उसी से मैं विवाह कर लूँगी। इस पर दोनों से युद्ध हुआ और दोनों मारे गए।
रमाकांत अचरेकर

बीमारी व मृत्यु

रमाकांत अचरेकर का निधन 2 जनवरी 2019 को वृद्धावस्था की बिमारियों के कारण हो गया। सचिन तेंदुलकर सहित कई क्रिकेट हस्तियाँ इनकी अंतिम यात्रा में शामिल हुई।
एककोशिकीय जीव

एककोशिकीय जीव (unicellular organism) वह जीव होते हैं जिनमें केवल एक ही कोशिका (सेल) हो। इनके विपरीत बहुकोशिकीय जीवों में एक से अधिक कोशिकाएँ होती हैं। अधिकतर एककोशिकीय जीवों को देखने के लिए सूक्ष्म्बीन (माइक्रोस्कोप) की ज़रुरत होती है हालांकि लगभग एक दर्ज़न एककोशिकीय जीव ऐसे भी हैं जिन्हें सीधा आँख से देखा जा सकता है। ऐसे भी कुछ जीव हैं, जैसे कि डिक्टियोस्टीलियम (Dictyostelium) जो अलग-अलग परिस्थितियों में कभी एककोशिकीय और कभी बहुकोशिकीय होते हैं।
सेर्न्यू

सेर्न्यू जापानी काव्य की एक विधा हैं।
पितृवंश समूह ई

मनुष्यों की आनुवंशिकी (यानि जॅनॅटिक्स) में पितृवंश समूह ई या वाए-डी॰एन॰ए॰ हैपलोग्रुप E पितृवंश समूह है। इस पितृवंश समूह के सदस्य पुरुष ज़्यादातर अफ्रीका में पाए जाते हैं, हालाँकि इस पितृवंश समूह की एक उपशाखा है, जिसका नाम ई१बी१बी है, जो उत्तर और पूर्वी अफ्रीका के साथ-साथ एशिया और यूरोप के कुछ पुरुषों में भी पाई जाती है।
अनुमान है के जिस पुरुष से यह पितृवंश शुरू हुआ वह आज से ५०,००० या ५५,००० वर्ष पहले पूर्वी अफ्रीका में कहीं रहता था। यह पुरुष स्वयं पितृवंश समूह डीई (DE) का वंशज था और पितृवंश समूह ई को पितृवंश समूह डीई की एक शाखा माना जाता है।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
पूर्वी सिंहभूम

पूर्वी सिंहभूम झारखंड प्रान्तका एक जिला है।